 **บันทึกข้อความ**

**ส่วนราชการ** สำนักปลัด องค์การบริหารส่วนตำบลแดงหม้อ อำเภอเขื่องใน จังหวัดอุบลราชธานี

**ที่** อบ 79101/519 **วันที่** 4 ตุลาคม 2566

**เรื่อง** รายงานผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ

 (Integrity and Transparency Assessment : ITA) ประจำปีงบประมาณ พ.ศ. ๒๕๖๖

**เรียน** นายกองค์การบริหารส่วนตำบลแดงหม้อ

 **เรื่องเดิม**

 ตามที่ สำนักงานคณะกรรมการป้องกันและปราบปรามการทุจริตแห่งชาติ (สำนักงานป.ป.ช.)

ได้มีการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ พ.ศ.๒๕๖๖ ผ่านระบบ ITAS โดยดำเนินการประเมินข้อมูลจาก ๓ ส่วน ได้แก่ 1. แบบวัดการรับรู้ของผู้มีส่วนได้ส่วนเสียภายใน (IIT) ๒. แบบวัดการรับรู้ของผู้มีส่วนได้ส่วนเสียภายนอก (EIT) ส่วนที่ 1 และส่วนที่ 2 erและ ๓. แบบวัดการเปิดเผยข้อมูลสาธารณะ (OIT) นั้น

 **ข้อเท็จจริง**

 บัดนี้ สำนักงานป.ป.ช. ได้มีประกาศเรื่องผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ประจำปีงบประมาณ พ.ศ.๒๕๖๖ ซึ่งองค์การบริหารส่วนตำบลแดงหม้อ มีผลคะแนนในภาพรวม 87.84 คะแนน ผลการประเมินอยู่ใน
ระดับ **ผ่าน** อยู่ในลำดับที่ 3,718 ของหน่วยงานประเภท องค์การบริหารส่วนตำบล โดยมีรายละเอียดคะแนน
ตามตัวชี้วัด ดังนี้

 **๑. การรับรู้ของผู้มีส่วนได้ส่วนเสียภายใน (IIT) คะแนนรวม 99.85 คะแนน**

 ตัวชี้วัดที่ ๑ การปฏิบัติหน้าที่ 100 คะแนน

 ตัวชี้วัดที่ ๒ การใช้งบประมาณ 100 คะแนน

 ตัวชี้วัดที่ ๓ การใช้อำนาจ 100 คะแนน

 ตัวชี้วัดที่ ๔ การใช้ทรัพย์สินของราชการ 99.24 คะแนน

 ตัวขี้วัดที่ ๕ การแก้ไขปัญหาการทุจริต 100 คะแนน

 **๒.** **การรับรู้ของผู้มีส่วนได้ส่วนเสียภายนอก (EIT) ส่วนที่ 1 คะแนนรวม 97.38 คะแนน**

 ตัวชี้วัดที่ ๖ คุณภาพการดำเนินงาน 92.89 คะแนน

 ตัวชี้วัดที่ ๗ ประสิทธิภาพการสื่อสาร 92.64 คะแนน

 ตัวขี้วัดที่ ๘ การปรับปรุงการทำงาน 89.76 คะแนน

 **การรับรู้ของผู้มีส่วนได้ส่วนเสียภายนอก (EIT) ส่วนที่ 2 คะแนนรวม 86.14 คะแนน**

 **๓.** **การเปิดเผยข้อมูลสาธารณะ (OIT) คะแนนรวม 75.88 คะแนน**

 ตัวชี้วัดที่ ๙ การเปิดเผยข้อมูล 78.00 คะแนน

 ตัวชี้วัดที่ ๑๐ การป้องกันการทุจริต ๗๓.๗๕ คะแนน

 (รายละเอียดผลคะแนนปรากฏตามเอกสารแนบท้าย)

-2-

 **ข้อพิจารณา**

 จากค่าเป้าหมาย การประเมินคุณธรรมและความโปร่งใสในการดำเนินงานของหน่วยงานรัฐ
(ITA) พ.ศ. ๒๕๖๖ – ๒๕๗0 ได้กำหนดค่าเป้าหมายของตัวชี้วัดให้หน่วยงานภาครัฐมีผลประเมิน ITA ผ่านเกณฑ์ (๘๕ คะแนน) จึงมีข้อเสนอแนะเพื่อการพัฒนาและปรับปรุงการดำเนินงานให้มีผลการประเมินที่ดียิ่งขึ้นในปีถัดไป โดยหน่วยงานควรมีการพัฒนาและปรับปรุงการเปิดเผยข้อมูลสาธารณะ (OIT) อย่างเร่งด่วน ในตัวชี้วัดที่ ๙
การเปิดเผยข้อมูล และตัวชี้วัดที่ ๑0 การป้องกันการทุจริต ดังนี้

 - จัดให้มีการเปิดเผยข้อมูลการรายงานผลการดำเนินการป้องกันการทุจริตประจำปี
โดยวิเคราะห์การดำเนินงานที่ผ่านมาว่ามีปัญหา อุปสรรค หรือไม่ ถ้ามีให้ระบุข้อเสนอแนะในการปรับปรุงพัฒนา
ในเรื่องนั้นด้วย

 - จัดให้มีการวิเคราะห์ผลการประเมิน ITA ในปีที่ผ่านมา เพื่อแสดงรายละเอียดข้อมูล
การวิเคราะห์ ประเด็นที่เป็นข้อบกพร่องหรือจุดอ่อนที่จะต้องแก้ไขโดยเร่งด่วน และนำประเด็นดังกล่าวมาปรับปรูง

การทำงานและพัฒนาให้ดีขึ้นในปีถัดไป โดยการวิเคราะห์ผลการประเมินเพื่อนำมาตรการหรือวิธีการต่างๆ นั้น

จะต้องมีความสอดคล้องกับผลการประเมิน ITA ของหน่วยงาน

 - จัดให้มีการดำเนินการตามมาตรการส่งเสริมคุณธรรมและความโปร่งใสภายในหน่วยงาน

ตามที่ได้วิเคราะห์ผลการประเมินไว้ เพื่อนำมาพัฒนาปรับปรุงการทำงานของหน่วยงานให้ดียิ่งขึ้น

 - จัดให้มีการเปิดเผยข้อมูลการรายงานผลการบริหารและพัฒนาทรัพยากรบุคคลประจำปี

โดยให้ทำการวิเคราะห์ผลการดำเนินงานว่ามี ปัญหา/อุปสรรค หรือไม่ ถ้ามีให้แสดงข้อเสนอแนะไว้ในรายงาน

ด้วย กรณีที่ไม่ปัญหา อุปสรรค และข้อเสนอแนะ ให้ระบุว่า **"ไม่มี"**

 ในส่วนของตัวชี้วัดอื่นๆ ด้าน IIT และ EIT ที่มีผลคะแนนตามค่าเป้าหมายแล้ว องค์การบริหารส่วนตำบลแดงหม้อ ควรรักษามาตรฐานไว้ และดำเนินการตามมาตรการที่วางไว้อย่างต่อเนื่อง และควรพัฒนาและ

ปรับปรุงการดำเนินงานอยู่ตลอด เพื่อให้หน่วยงานมีการพัฒนาในระดับดีแล้ว ยังคงรักษามาตรฐานการดำเนินงานและการปฏิบัติให้มีเสถียรภาพมากยิ่งขึ้น

 ดังนั้น เห็นควรแจ้งผลการประเมินฯ ประจำปีงบประมาณ พ.ศ.๒๕๖๖ ให้บุคลากรภายใน

องค์การบริหารส่วนตำบลแดงหม้อ รับทราบ และเผยแพร่ผ่านเว็บไซต์ให้บุคคลภายนอกทราบโดยทั่วกัน
และทำการวิเคราะห์ผลการประเมินฯ ในครั้งนี้ เพื่อปรับปรุง หาแนวทางมาตรการในการพัฒนาแก้ไข
ในข้อบกพร่องที่พบในปีงบประมาณถัดไป เพื่อยกระดับคุณธรรมและความโปร่งใสขององค์การบริหารส่วนตำบลแดงหม้อให้ดียิ่งขึ้นต่อไป

 จึงเรียนมาเพื่อโปรดพิจารณา

 (นางสาวอนงนาฎ สารกาล)

 เจ้าพนักงานธุรการชำนาญงาน

-3-

**ความเห็นหัวหน้าสำนักปลัด**

...........................................................................................................................................................................

...........................................................................................................................................................................

 (นายบรรจง คำแดง)
 ปลัดองค์การบริหารส่วนตำบล รักษาราชการแทน

 หัวหน้าสำนักปลัด

**ความเห็นของรองปลัด.**.......................................................................................................................................................................................................................................................................................................................................................

 (นางนิภาพร นนนารถ)
 รองปลัดองค์การบริหารส่วนตำบล

**ความเห็นของปลัด.**.......................................................................................................................................................................................................................................................................................................................................................

 (นายบรรจง คำแดง)
 ปลัดองค์การบริหารส่วนตำบล

**ความเห็น / คำสั่ง ของนายก**

**.**.......................................................................................................................................................................................................................................................................................................................................................

 (นายสมชาย สายเสมา)

 นายกองค์การบริหารส่วนตำบลแดงหม้อ